09/08/2021 | Administración LocalMunicipal
Cambre
Aprobación definitiva das bases do “Día do Xadrez en Cambre”, que inclúe o XX Torneo de Xadrez “Agosto en Cambre” e o II Torneo de Xadrez “Cambre Blitz”

ANUNCIO A Corporación municipal en pleno, en sesión ordinaria de data 27 de maio de 2021, aprobou, con carácter inicial, as Bases do Día do xadrez no que se inclúe o XX Torneo de Xadrez “Agosto en Cambre” e o II torneo de xadrez “Cambre Blitz”. Expostas ao público durante trinta días, non se presentou ningunha reclamación ou suxestión, polo que, de conformidade co establecido no art.49 c) da Lei 7/1985, do 2 de abril, enténdese definitivamente aprobadas. A teor do previsto no artigo 70.2 da Lei 7/1985, reguladora das bases do réxime local, e artigo 196.2 do Real decreto 2568/1986, do 28 de novembro, publícanse integramente as citadas Bases. O prazo para interpoñer o recurso contencioso-administrativo é de dous meses, contados desde o día seguinte ao da publicación desta disposición no Boletín Oficial da Provincia, e deberá presentarse ante a Sala do Contencioso Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1998, reguladora da xurisdición contencioso-administrativa. A continuación, transcríbese integramente o texto das citadas bases, así como os modelos normalizados de inscrición: BASES DA CONVOCATORIA DO DÍA DE XADREZ EN CAMBRE A finalidade das presentes bases e regular o desenvolvemento do XX Torneo de Xadrez “Agosto en Cambre” e o II torneo de xadrez “Cambre Blitz” que se celebrarán con motivo da organización do día do xadrez en Cambre.1. EMPRAZAMENTO.  Data e lugar de celebración. –Os torneos celebraranse no pavillón Sofía Toro de Cambre (rúa Wenceslao Fdez. Flórez, CP 15660, Cambre) o sábado 21 de agosto de 2021.  Horario II Torneo “Cambre Blitz: terá comezo ás 11.00 horas e rematará coa entrega de premios ás 13.30 horas. XX Torneo “Agosto en Cambre”: Terá comezo ás 15:45 horas e rematará coa entrega de premios ás 21.30 horas.2. INSCRICIÓNS. Poderá inscribirse nos torneos calquera persoa, sempre que estea federada na tempada actual. As inscricións nos mesmos serán gratuítas. O prazo de inscrición será do 2 ao 19 de agosto. A inscrición formalizarase mediante a presentación da solicitude en calquera das oficinas de Rexistro Municipal (previa cita) ou na sede electrónica (sede. cambre. es), sen prexuízo do disposto no art.16.4 da Lei 39/2015, do 1 de outubro, do procedemento administrativo común das Administracións Públicas. Para estes efectos, a data de inscrición a considerar será a de entrada no Rexistro do Concello de Cambre. Os xogadores deberán presentar a súa inscrición mediante solicitude formulada no modelo normalizado, na cal deberán incluír: – Declaración de aceptación de responsabilidade, segundo modelo protocolo covid-19 da federación galega de xadrez (ligazón para maiores de idade ou ligazón para menores de idade). Os participantes no torneo autorizan a publicación dos seus datos persoais nos diferentes medios de comunicación que a organización considere oportunos para a necesaria difusión do evento (listado de resultados, clasificacións, participantes.). A inscrición e participación neste torneo supón a aceptación destas bases.3. PREMIOS.1.1. Os premios para os torneos de xadrez “XX Agosto en Cambre” e “II Cambre BLITZ” son os seguintes: Os premios de cada torneo non son acumulables e só se accederá ao de maior cantidade económica que corresponda, aínda que unha mesma persoa poderá optar a un premio de cada torneo.4. PAGO DOS PREMIOS. O pagamento dos premios realizarase mediante transferencia bancaria. Para o financiamento dos premios dos torneos existe crédito por importe de 1.220,00 € con cargo á aplicación orzamentaria 2021 341 48100 “Becas e premios promoción Deporte” no actual orzamento municipal (1.000,00 € están destinados ao torneo “XX xadrez agosto en Cambre” e 220,00 € aos premios do torneo “II xadrez agosto en Cambre Blitz”. Para o pago dos premios é necesaria a presentación no rexistro de entrada da seguinte documentación:  Formulario de datos fiscais debidamente cumprimentado.  Fotocopia do NIF do premiado, ou do seu representante legal, no caso de menores de idade.  Certificado de numero IBAN de conta bancaria titularidade do premiado, na que conste o titular da conta, ben do premiado ou do seu representante legal (no caso de menores de idade). A data límite para a presentación da documentación será o 21 de setembro de 2021. A presentación desta documentación implica a autorización ao Concello para obter datos sobre o cumprimento das súas obrigas coa Axencia tributaria estatal. Con carácter previo ao pagamento, comprobarase de oficio que os premiados están ao corrente das súas obrigas tributarias coa AEAT, e co Concello, non podendo recibir o premio de incumprirse esta condición. Coa transferencia entenderase aboado o premio correspondente.5. DESENVOLVEMENTO DOS TORNEOS. – Xogarase por sistema suízo a sete ou oito roldas dependendo do número de xogadores. – O ritmo de xogo será:  XX Torneo de “Agosto en Cambre”: 10 minutos por xogador + 3 segundos por xogada.  II Torneo de “Cambre BLITZ”: 3 minutos por xogador + 2 segundos por xogada. – Os torneos serán válidos para a obtención de ELO internacional de xadrez rápido ou ELO internacional de xadrez blitz. – A orde de aplicación dos sistemas de desempate será: 1.º) resultado particular, 2.º) bucholz brasileiro, 3.º) bucholz total e 4.º) APRO. – Os emparellamentos realizaranse por sistema informático contra o que non se poderán presentar reclamacións. – Non haberá comité de competición. As decisións do árbitro son inapelables. – Os xogadores deberán cumprir en todo momento o PROTOCOLO FISIOCOVID-DXTGALEGO PARA XADREZ vixente para a competición. En caso contrario poderán ser dados de baixa do torneo. – Todo o non especificado nestas bases rexerase polas normas e regulamento da FIDE. CELEBRACIÓN DO DÍA DO XADREZ EN CAMBRE FORMULARIO INSCRICIÓN PARTICIPANTES  Torneo “Agosto en Cambre”  Torneo “Cambre Blitz” NOME: NIF: DATA DE NACEMENTO (só menores de idade): ENDEREZO: e-mail: TLF.: CLUB AO QUE PERTENCE: Asdo.: Cumprimentar só no caso de menores de idade NOME DO REPRESENTANTE LEGAL: NIF: Asdo.: (coa sinatura autorizo a participar a: ____________________________) Cambre,. de. de 2021. Coa sinatura desta inscrición autorízase ao Concello de Cambre á divulgación das fotografías que se realicen neste evento deportivo. No caso contrario sinale o recadro que segue:  non autorizo cesión de imaxe. A inscrición neste torneo implica a aceptación das bases do mesmo. Máis información 981 613 186 -deportes@cambre. org Sr. alcalde-presidente do Concello de Cambre CELEBRACIÓN DO DÍA DO XADREZ EN CAMBRE FORMULARIO DATOS FISCAIS PREMIOS NOME: NIF: ENDEREZO: e-mail: TLF.: TORNEO NO RESULTOU PREMIADO:  Torneo “Agosto en Cambre”  Torneo “Cambre Blitz” CLASIFICACIÓN NO TORNEO:. IMPORTE:. € O IBAN da conta para facer efectiva este premio é (24 caracteres) IBAN././././././ NOME DO TITULAR CONTA (premiado ou representante legal): Cambre,. de. de 2021. Asdo.: INFORMACIÓN PARA O PAGO DO PREMIO (segundo o punto 4 das bases dos torneos): O pagamento dos premios realizarase mediante transferencia bancaria. Aplicaranse as retencións fiscais oportunas, segundo a lexislación vixente. Para o pago dos premios é necesaria a presentación no rexistro de entrada da seguinte documentación:  Formulario de datos fiscais debidamente cumprimentado.  Fotocopia do NIF do premiado, ou do seu representante legal.  Certificado do num IBAN de conta bancaria asociada ao premio, na que conste o titular da conta, ben do premiado ou do seu representante legal. A data límite para a presentación da documentación será o 21 de setembro de 2021. A presentación desta documentación implica a autorización ao Concello para obter datos sobre o cumprimento das súas obrigas coa Axencia Tributaria estatal. Con carácter previo ao pagamento, comprobarase de oficio que os premiados están ao corrente das súas obrigas tributarias coa AEAT, e co Concello, non podendo recibir o premio de incumprirse esta condición. Coa transferencia entenderase aboado o premio correspondente Sr. alcalde-presidente do Concello de Cambre Cambre, 3 de agosto de 2021. O concelleiro delegado de Cultura, Deportes e Xuventude (P. D. RA núm.1323/2019, do 1 de xullo) Daniel Mallo Castro